På et ½ år, har jeg flere gange oplevet ikke at få besked, om at der er en pakke til afhentning i pakkeboksen, breve/pakker bliver forsinket og så har de fået 3 breve væk - som jo ikke erstattes! Men helt ærligt, det kan jo ikke passe, at man skal betale pakkeporto, for at være sikker på, at ens forsendelser kommer frem. Og så er man faktisk ikke engang sikker! Udover brevene har jeg pt. en sag med en pakke de har rodet godt og grundigt rundt med. Det er en returvare og jeg har nu mistet min returret hos den pågældende. 

Første gang jeg sendte den, var i starten af februar! Når jeg gik ind på Track & Trace stod der: ”Forsendelsen gøres klar hos afsender, men vi har endnu ikke modtaget den”. Jeg tog flere gange kontakt til Postdk, som efter at have kigget lidt på sagen, ringede tilbage, at den lå til afhentning på modtagers posthus. Det underlige var så bare, at modtager aldrig havde fået besked herom, samt at han havde været på posthuset flere gange i perioden og, den var der ikke. Efter 14 dage røg den så retur til mig som uafhentet. Kontaktede igen postdk, som sagde, at jeg måtte sende den igen og lave en reklamationssag på portoen. Der ville være en behandlingstid på 1-2 uger., men skulle umiddelbart være ret lige til, da det ifølge flere af de medarbejdere jeg talte med, var tydeligt, at det var postdk, der havde lavet en fejl. Det er nu over 5 uger siden! 

Nå men jeg sendte pakken igen som aftalt og når man går ind på Track & Trace står der igen, at den gøres klar, men ikke er modtaget, på trods af at jeg har en kvittering på, at den er sendt. Efter flere forsøg på at få fat i postdk, lykkes det endelig, at komme til at tale med ”Jane”, der undersøger sagen, og selv om der nu er gået en uge, ligger pakken ikke på modtagers posthus, og hun laver en reklamationssag for mig. Hun mener igen, at sagen er lige til og at jeg vil få erstattet både pakke og porto for begge forsendelser. Igen får jeg at vide, at der vil være en behandlingstid på 1-2 uger. Det er nu over 4 uger siden. Jeg har flere gange ringet til dem for at rykke for sagen, men bliver ikke ringet tilbage til. ”Jane” og jeg har haft kontakt pr. mail, men nu hører jeg intet, hvis jeg skriver.

Synes det er SÅ urimeligt, at man ikke kan komme til at snakke med nogen, der kan gøre noget. Når man ringer ind, får man fat i en frontservice medarbejder, som kun kan tage imod opkaldet og videregive besked til back-office. Man kan ikke komme til at tale med dem, der har med disse sager at gøre, men skal vente op til 48 timer på at de kontakter en. Får man ikke taget tlf. er man nødt til at ringe derind igen og vente yderligere 48 timer på, at de vender tilbage – på den måde, kan det blive umuligt at få kontakt, da man ikke kan lægge besked om en ca. træffetid og de ringer mellem 8 og 18, hvor de fleste mennesker jo arbejder! Det er vildt frustrerende, da det virker som om, at de ikke kontakter mig, da de ved de har f... op og skal betale nogle penge. Sagen er jo ifølge flere af deres medarbejdere ret lige til. Hvorfor så ikke bare få den afsluttet?!? Tænker næste skridt, må blive en tur i retten, hvis ikke de meget snart gør noget ved sagen!!!

Så derfor BRUG GLS, UPS, DHL OG HVAD DER ELLERS FINDES AF ALTERNATIVER TIL POSTDANMARK, som bare stiger i priser, daler i service og ikke står ved deres ansvar!!